stanford-oval/wikipedia huggingface dataset:
Clojure
Yleistä

Clojure on moderni Lisp-murre, joka painottaa funktionaalista ohjelmointityyliä. Clojuressa keskeisessä asemassa on identiteetin käsite ja sen yhteys arvoihin ja tilaan.
Clojuren merkittävä yksilöivä piirre Lisp-murteiden joukossa on sen tiivis symbioosi toteutusalustansa kanssa. Clojuren JVM-toteutus mahdollistaa olemassa olevan Java-koodin kutsumisen suoraan Clojure-koodista. Clojure-koodi käännetään Javan tavukoodiksi.
ClojureScript on Clojuren toteutus JavaScriptin päälle Google Closure Compiler -kääntäjää hyödyntäen. ClojureScript-koodi käännetään JavaScriptiksi, jota voidaan ajaa selainympäristöissä.
Nimi Clojure viittaa sulkeumaan.
Esimerkkejä

(println "hello, world")

(defn factorial [n]
  (reduce * (range 1 (inc n))))
Aiheesta muualla

Viralliset sivut
GitHub
Cohen

Cohen on juutalaisilla yleinen sukunimi, joka on muun muassa seuraavilla henkilöillä:
Avi Cohen (1956–2010), israelilainen jalkapalloilija
Bernard Cohen (1914–2003), yhdysvaltalainen tieteenhistorioitsija
Bram Cohen (s. 1975), yhdysvaltalainen tietokoneohjelmoija
Claude Cohen-Tannoudji (s. 1933), ranskalainen fyysikko
Colby Cohen (s. 1989), yhdysvaltalainen jääkiekkoilija
David Cohen (s. 1963), yhdysvaltalainen asianajaja ja CIA:n entinen vt. johtaja
David X. Cohen (s. 1966), yhdysvaltalainen televisiotuottaja ja -käsikirjoittaja
Eli Cohen (1924–1965), israelilainen vakooja
Gary Cohen, Noah Creshevsky (1945–2020), yhdysvaltalainen säveltäjä
George Cohen (1939–2022), englantilainen jalkapalloilija
Gerald Cohen (1941–2009), kanadalais-brittiläinen filosofi ja politiikan tutkija
Gili Cohen (s. 1991), israelilainen judoka
Hermann Cohen (1842–1918), saksalainen filosofi
Izhar Cohen (s. 1951), israelilainen laulaja ja näyttelijä, euroviisuvoittaja 1978
Jacob Cohen, Rodney Dangerfield (1921–2004), yhdysvaltalainen koomikko ja näyttelijä
Jeff Cohen (s. 1974), yhdysvaltalainen asianajaja ja entinen lapsinäyttelijä
Job Cohen (s. 1947), alankomaalainen työväenpuolueen poliitikko
Judith Kaye Cohen, Juice Newton (s. 1952), yhdysvaltalainen laulaja
Judith Sylvia Cohen, Judy Chicago (s. 1939), yhdysvaltalainen kuvataiteilija
Julia Cohen (s. 1989), yhdysvaltalainen tennispelaaja
Lee Cohen, yhdysvaltalainen televisioanimaatiosarjojen käsikirjoittaja ja tuottaja
Laurence Jonathan Cohen (1923–2007), brittiläinen filosofi
Leonard Cohen (1934–2016), kanadalainen laulaja, lauluntekijä ja runoilija
M. Michael Cohen Jr., yhdysvaltalainen lääkäri, jonka mukaan on saanut nimensä Cohenin oireyhtymä
Michael Cohen (s. 1966), yhdysvaltalainen asianajaja
Mickey Cohen (1913–1976), yhdysvaltalainen gangsteri
Morris Abraham ”Two-Gun” Cohen (1887–1970), puolalaissyntyinen kanadalainen ammattiyhdistysaktiivi ja Kiinan tasavallan armeijan kenraalimajuri
Nick Cohen (s. 1961), brittiläinen journalisti, kirjailija ja poliittinen kommentaattori
Paul Joseph Cohen (1934–2007), yhdysvaltalainen matemaatikko
Rob Cohen (s. 1949), yhdysvaltalainen elokuvaohjaaja, tuottaja ja käsikirjoittaja
Sabrina Cohen-Hatton (s. 1983), brittiläinen palomies, psykologi ja kirjailija
Sacha Baron Cohen (s. 1971), brittiläinen koomikko
Samuel Cohen, Sammy Cahn (1913–1993), yhdysvaltalainen sanoittaja
Salomon Jacob Cohen (1772–1845), puolanjuutalainen kirjailija
Samuel T. Cohen (1921–2010), yhdysvaltalainen fyysikko, neutronipommin keksijä
Sarah Cohen, yhdysvaltalainen toimittaja ja professori
Sasha Cohen (s. 1984), yhdysvaltalainen taitoluistelija
Scott Cohen (s. 1961), yhdysvaltalainen näyttelijä
Sharon Cohen (Dana International) (s. 1972), israelilainen laulaja, euroviisuvoittaja 1998
Simon Baron-Cohen (s. 1958), brittiläinen psykologi, autismin tutkija
Stanley Cohen (1922–2020), yhdysvaltalainen biokemisti, Nobelin lääketieteen palkinnon saaja
Tamir Cohen (s. 1984), israelilainen jalkapalloilija
Tiffany Cohen (s. 1966), yhdysvaltalainen uimari ja olympiavoittaja
William Cohen (s. 1940), yhdysvaltalainen republikaanisen puolueen poliitikko.
Kuvitteellisia Coheneja

Seth Cohen, tv-sarjassa O.C.
Tina Cohen-Chang, tv-sarjassa Glee
| --- | --- |
: Tällä täsmennyssivulla luetellaan henkilöitä, joilla on sama sukunimi.
Charles Daniels

| Mitalit | Mitalit | Mitalit |  |
| --- | --- | --- | --- |
|  Charles Daniels |  Charles Daniels |  Charles Daniels |  |
Maa:  Yhdysvallat
Miesten uinti
|  Olympialaiset  |  Olympialaiset  |  Olympialaiset  |  |
|  Kultaa | St.Louis 1904 | 220 jaardin vu |  |
|  Kultaa | St.Louis 1904 | 440 jaardin vu |  |
|  Kultaa | St.Louis 1904 | 4 × 50 jáardin vuv |  |
|  Kultaa | Lontoo 1908 | 100 metrin vu |  |
|  Hopeaa | St.Louis 1904 | 100 jarrdin vu |  |
|  Pronssia | St.Louis 1904 | 50 jaardin vu |  |
|  Pronssia | Lontoo 1908 | 4 × 200 metrin vuv |  |
Charles Meldrum "Charlie" Daniels (24. maaliskuuta 1885 Dayton, Ohio – 9. elokuuta 1973 Carmel Valley Village, Kalifornia) oli yhdysvaltalainen uimari ja seitsenkertainen olympiamitalisti.
Daniels aloitti uintiuransa New York Athletic Clubilla vuonna 1903. Vuoden 1904 olympialaisissa St. Louisissa Danielsista tuli ensimmäinen amerikkalainen, joka voitti olympiakultaa uinnissa. Hän voitti kultamitalit sekä 220 että 440 jaardin vapaauintikilpailuissa ja lisäksi 4 × 50 jaardin vapaauintiviestissä. Hän sai myös hopeaa 100 ja pronssia 50 jaardin vapaauinnissa. Neljä vuotta myöhemmin, Lontoon olympialaisissa 1908, Daniels voitti kultaa 100 metrin vapaauinnissa. Lisäksi hän sai pronssia 4 × 200 metrin vapaauintiviestissä. Ateenan välikisoissa 1906 hän voitti 100 metrin vapaauinnin.
Danielsin nimissä olivat aikanaan kaikki vapaauinnin maailmanennätykset 25 jaardista mailiin. Hän paransi omissa nimissään olleen 100 jaardin vapaauinnin maailmanennätyksen 56,0 aikaan 55,4 syyskuussa 1907 ja lukemiin 54,8 huhtikuussa 1910. 100 metrin vapaauinnissa hän ui maailmanennätykset 1.05,6 Lontoon olympialaisissa 1908 ja 1.02,8 New Yorkissa huhtikuussa 1910. 200 metrin vapaauinnissa hän teki ME:n 2.25,4 Pittsburghissa maaliskuussa 2011.
Daniels voitti 33 Yhdysvaltojen-mestaruutta. Helms Hall valitsi hänet Pohjois-Amerikan vuoden urheilijaksi 1909.
Bulaq

Nile City Towers Niilin varrella Bulaqissa.
Bulaq (arab. بولاق‎, Būlāq) on kaupunginosa Egyptin Kairossa. Aikanaan historiallisen Kairon ulkopuolella sijainnut Bulaq oli lähialueen tärkein satama. Myöhemmin se on sulautunut Kairon kaupunkialueeseen.
Kaupunkialue

Bulaq rakennettiin aikanaan historiallisen Kairon länsipuolelle sen muurien ulkopuolella. Kairon kaupungin kasvu on kuitenkin myöhemmin sulauttanut alueen laajempaan kaupunkialueeseen. Alue on hyvin tiheään rakennettua. Monet historialliset rakennukset on purettu uudisrakentamisen tieltä.
Bulaqin joitakin säilyneitä historiallisia kohteita ovat esimerkiksi kaksi mamelukkien valtakauden aikaista moskeijaa, sekä osmanien kaudella rakennettu Sinan paššan moskeija.
Historia

Bulaq sai alkuna Egyptin mamelukkisulttaanien valtakaudella. Bulaqista tuli Kairon pääasiallinen satama Niilillä. Mamelukkien kauden jälkeen hallinneet |osmanit alkoivat suunnata Kairon kasvua Bulaqin suuntaan Kairon vanhankaupungin ulkopuolella.
1800-luvulla hallinneen Muhammad Alin kaudella Bulaqiin perustettiin Egyptin ensimmäinen valtion omistama arabiankielinen kirjapaino. Se julkaisi myöhemmin suuren määrän arabiankielisiä ohjekirjoja, käsikirjoituksia ja sotilasasiakirjoja. Vuosisadan loppupuoliskolla se muutettiin kouluksi. Tunnetuksi tullut Auguste Marietten perustama Egyptiläinen museo sai alkunsa Bulaqissa, josta se siirtyi Tahririn aukiolle vuonna 1902.
Sinan paššan moskeija.
Näkymä kohti Bulaqia Geziran saarelta Robert Talbot Kellyn maalauksessa.
Brujería

| Brujería |
| --- | --- |
 Yhteen laulaja Juan Brujo
Tiedot
Toiminnassa:  1989–
Tyylilaji:  death metal, grindcore, deathgrind
Kotipaikka:   Meksiko ja  Yhdysvallat
Laulukieli:  espanja
Jäsenet:  Juan Brujo (John Lepe), laulu   Pinche Peach, laulu   Fantasma, laulu   Hongo (Shane Embury), kitara   El Cynico (Jeffrey Walker), basso   Angelito (Tony Laureano), rummut  
Levy-yhtiö:  Roadrunner Records  
Infobox OKNimi-testi OK: 
Brujería on meksikolainen death metal/grindcore -yhtye.
Jäsenet

Juan Brujo (John Lepe) – laulu
Pinche Peach – laulu
Fantasma – laulu
Hongo (Shane Embury) – kitara
El Cynico (Jeffrey Walker) – basso
Angelito (Tony Laureano) – rummut
Jäsenet > Entiset jäsenet

Asesino (Dino Cazares) – kitara, basso
Hongo Jr. (Nicholas Barker) – rummut
Guero Sin Fe (Billy Gould) – basso, kitarat
Greñudo (Raymond Herrera) – rummut
Cristo De Pisto – kitara
Marijuano Machete (Control Machete DJ) – taustalaulu, DJ
Pititis – taustalaulu
Diskografia

| --- | --- |
 Albumit Matando Güeros (1993)  Raza Odiada (1995)  Brujerizmo (2000)  Pocho Aztlan (2016)  Esto Es Brujeria (2023) EP:t ¡Demoniaco! (1990)  ¡Machetazos! (1991)  Marijuana (2000) :  Kokoelma-albumit Spanglish 101 (1999)  Mextremist! Greatest Hits (2001)  The Mexecutioner! – The Best of Brujeria (2003) Singlet ”El Patron” (1994)  ”Debilator” (2008)  ”California über Aztlan” (2010)  ”Ángel Chilango” (2014)  ”Viva Presidente Trump!” (2016)  ”COVID-666” (2020)
Cogne (yritys)

| Cogne Accai Speciali |
| --- | --- |

Yritysmuoto:  osakeyhtiö (S.p.A)
Perustettu:  1909 (Società Anonima Miniere di Cogne) 1994 (Cogne Accai Speciali)
Toimiala:  metalliteollisuus
Tuotteet:  erikoisterästuotteet
Kotisivu:  cogne.com
Infobox OKVirheellinen NIMI-arvo: 
Cogne Acciai Speciali (CAS) on italialainen terästuotteiden valmistaja. Yrityksen tehdas sijaitsee Pohjois-Italian Aostassa, johon se perustettiin 1900-luvun alulla.
Historia

Cognen perusti belgialainen liikemies Charles Van der Straten Pontoz, joka perusti "Società Anonima Miniere di Cogne" nimisen yrityksen vuonna 1909 Ansaldon osaperustaja Carlo Bombrinin kanssa. Aostaan perustetun sähkökäyttöisen rauta- ja terässulaton perustamisesta vastasi Pio Perrone italialaisten ja ruotsalaisten insinöörien kanssa. Laitos sai rautamalmin Cognen kaivoksista ja sähkön Aymavillesin, Chavonnen ja Champagnen voimalaitoksista. Teollinen toiminta alkoi vuonna 1911. Veljesten Pio ja Mario Perrone omistama Ansaldo hankki lähes kaikki Miniere di Cogne -yhtiön osakkeet keväällä 1916, ja yritykset fuusioituivat lopullisesti 22. syyskuuta 1917. Kaivosten ja terästehtaan väille rakennettiin vuosina 1916–1922 köysirata ja kapearaiteinen rautatie.
1930-luvun puolivälin jälkeen valtaan noussut italian fasistihallinto alkoi korostaa kansallisen puolutuksen tärkeyttä, mikä vahvisti terästeollisuuden asemaa. Cognen tehtaat siirtyvät valtion alaisuuteen, ja jatkavat kasvuaan italian fasistihallinnon romahdukseen heinäkuussa 1943 saakka, tuotannon ollessa korkeimmilla vuodenvaihteessa 1941–1942. Aostan tehtaat jäivät syyskuussa 1943 saksalaisten haltuun, ja vapautuivat huhtikuussa 1945.
1970 ja 1980-luvuilla Cognen terästehdas joutui italian valtiojohtoisen terästeollisuuden mukana ongelmiin, ja tehdasta hallinnoineet Egam ja Finsider lakkautettiin, ja tehtaasta tuli osa Ilva Groupia.
Ilva alkoi pudottaa tuotantoaan markkinoille tulleen Kaukoidässä tuotetun teräksen takia, minkä seurauksena se alkoi sulkemaan terästehtaitaan ja uudelleenorganisoimaan toimintaansa. Ilva päätti 1990-luvun alulla keskittyä merkittävimpään tuotealueeseensa, lattaterästankoihin, minkä seurauksena Aostan terästehtaan tuotteet eivät olleet enää yritykselle läheskään yhtä tärkeitä. Vuonna 1993 Aostan tehtaan osti yksityinen taho, joka uudelleenorganisoi sen toiminnan. Uusi yritys aloitti toimintansa 1. tammikuuta 1994 nimellä Cogne Acciai Speciali. Yritys tuottaa nykyisin pitkiä terästuotteita.
Aiheesta muualla

Yrityksen verkkosivut
Aostan terästehdas kesäkuussa 2015.
Cognin

| Cognin |
| --- | --- |
 Kunnan keskustaa
 vaakuna
 Cognin
 Koordinaatit: 45°33′48″N, 5°54′00″E 
Valtio:  Ranska
Alue:  Auvergne-Rhône-Alpes
Departementti:  Savoie
Arrondissementti:  Chambéry
Pinta-ala:  
 – Kokonaispinta-ala:  4,5 km²
Väkiluku (2021):  6 520 
 – Väestötiheys:  1 455 as./km²
Kunnan numero:  73087
 
 Kunnan kotisivut 
Infobox OKVirheellinen NIMI-arvo: 
Cognin on kunta itäisessä Ranskassa Savoien departementissa Auvergne-Rhône-Alpesin alueella. Se sijaitsee noin kaksi kilometriä Chambéryn kaupungista länteen.
Château de Montcharvin
Kunnalla on teollinen historia. Sen läpi kulki läheisestä Hyèresjoesta ohjattu kanava, jonka avulla tehtaat saivat käyttövoiman. Kanava on suojeltu, ja sen toimintaan voi tutustua Atelier de l'eau -rakennuksessa. Château de Montcharvin on 1200-luvulta peräisin oleva linnoitettu talo, jota on uusittu 1300- ja 1400-luvuilla. Se on yksityisomistuksessa.
Tunnettuja kuntalaisia

Robert Badinter (1928-2024), asianajaja ja poliitikko
Aiheesta muualla

Kuvia tai muita tiedostoja aiheesta Cognin Wikimedia Commonsissa
Brujas

| Brujas |
| --- | --- |

Ohjaaja:  Álvaro Fernández Armero
Käsikirjoittaja:  Álvaro Fernández Armero
Tuottaja:  Enrique Cerezo
Säveltäjä:  Mario de Benito
Kuvaaja:  Antonio Cuevas
Leikkaaja:  Iván Aledo
Lavastaja:  Javier Fernández
Pääosat:   Penélope Cruz  Ana Álvarez  Beatriz Carvajal 
Valmistustiedot
Valmistusmaa:  Espanja
Tuotantoyhtiö:   Canal+ España  Enrique Cerezo Producciones Cinematográficas  Televisión Española 
Ensi-ilta:   1996-04-1818. huhtikuuta 1996 (Espanja)  
Kesto:  92 minuuttia
Alkuperäiskieli:  espanja
Aiheesta muualla
IMDb 
Infobox OKNimi-testi OK: 
Brujas on vuonna 1996 ensi-iltansa saanut Álvaro Fernández Armeron ohjaama ja käsikirjoittama espanjalainen draamakomediaelokuva, jonka pääosia näyttelevät Penélope Cruz, Ana Álvarez ja Beatriz Carvajal.
Brujasin kuvaukset alkoivat 23. elokuuta 1995 ja päättyivät 30. syyskuuta 1995. Elokuva kuvattiin Madridissa, Espanjassa, ja sen tuotantoyhtiöinä olivat Canal+ España, Enrique Cerezo Producciones Cinematográficas ja Televisión Española. Elokuvan tuottajana oli Enrique Cerezo. Brujas sai ensi-iltansa Espanjassa 18. huhtikuuta 1996 ja oli Líder Filmsin teatterilevittämä. Elokuva tuotti Espanjassa 342 743 euron lipputulot.
Juoni

Brujas kertoo kolmesta eri-ikäisestä espanjalaisnaisesta. Patricia (Penélope Cruz) on 17-vuotias, joka harhailee ympäriinsä ja etsii tiettyä miestä. 27-vuotias Sol (Ana Álvarez) on ovelta ovelle kulkeva myyjä, joka on taloudellisessa ahdingossa ja heitetty ulos asunnostaan. Virginia (Beatriz Carvajal) on keski-ikäinen kotirouva, joka päättää aloittaa uuden elämän. Patricia, Sol ja Virginia viettävät hyvin ainutkertaisen vuorokauden yhdessä.
Näyttelijät

| 0 | 1 | 2 |
| --- | --- | --- |
|  Penélope Cruz  | … |  Patricia   |
|  Ana Álvarez  | … |  Sol   |
|  Beatriz Carvajal  | … |  Virginia   |
|  Kiti Mánver  | … |  Rita   |
|  Neus Asensi  | … |  Coneja   |
|  Álex Angulo  | … |  talonmies   |
|  Roberto Cairo  | … |  Paquete   |
|  Jorge de Juan  | … |  Lucas   |
|  Armando del Río  | … |  Raúl   |
|  Luis Pérezagua  | … |  Cesáreo   |
|  Pepo Oliva  | … |  Virginian aviomies   |
|  Alejandra Grepi  | … |  rouva Heladería   |
|  Adriano Prieto  | … |  herra Heladería   |
Aiheesta muualla

Brujas Internet Movie Databasessa (englanniksi)
Brujas SensaCinessä (espanjaksi)
Brujas eCartelera Cinessä (espanjaksi)
Courtney Frerichs

| Mitalit | Mitalit | Mitalit |  |
| --- | --- | --- | --- |
|  Courtney Frerichs vuonna 2018. |  Courtney Frerichs vuonna 2018. |  Courtney Frerichs vuonna 2018. |  |
Maa:  Yhdysvallat
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Tokio 2020 | 3 000 m estejuoksu |  |
| MM-kilpailut  | MM-kilpailut  | MM-kilpailut  |  |
|  Hopeaa | Lontoo 2017 | 3 000 m estejuoksu |  |
Courtney Frerichs (s. 18. tammikuuta 1993 Barrington, Illinois) on yhdysvaltalainen 3 000 metrin estejuoksun olympia- ja MM-mitalisti.
Frerichs karsiutui 3 000 metrin estejuoksun alkuerissä Barcelonan alle 20-vuotiaiden MM-kilpailuissa 2012. Hän voitti NCAA:n estejuoksumestaruuden 2016. Rio de Janeiron olympialaisissa hän sijoittui estejuoksussa 11:nneksi. Hän saavutti Lontoon MM-kilpailuissa 2017 hopeaa 3 000 metrin estejuoksussa ennätysajallaan 9.03,77. Dohan MM-kilpailuissa 2019 hän oli samassa lajissa kuudes. Hän saavutti vuodelle 2021 siirretyissä Tokion olympialaisissa hopeaa 3 000 metrin estejuoksussa ajalla 9.04,79. Eugenen MM-kilpailuissa 2022 hän sijoittui kuudenneksi.
Frerichs juoksi 3 000 metrin estejuoksun Pohjois-Amerikan ennätyksen 9.00,85 Monacossa heinäkuussa 2018. Hän paransi ennätyksen aikaan 8.57,77 Eugenessa 21. elokuuta 2021.
Henkilökohtaiset ennätykset > Ulkoradoilla

| Laji | Aika | Paikka | Päivä |
| --- | --- | --- | --- |
| 1 500 metrin juoksu | 4.07,39 | Portland | 21. heinäkuuta 2020 |
| 3 000 metrin juoksu | 8.47,90 | Portland | 10. heinäkuuta 2020 |
| 5 000 metrin juoksu | 14.50,06 | Portland | 30. kesäkuuta 2020 |
| 10 000 metrin juoksu | 31.23,13 | San Juan Capistrano | 6. maaliskuuta 2022 |
| 3 000 metrin estejuoksu | 8.57,77 AR | Eugene | 21. elokuuta 2021 |
Henkilökohtaiset ennätykset > Sisäradoilla

| Laji | Aika | Paikka | Päivä |
| --- | --- | --- | --- |
| 3 000 metrin juoksu | 8.57,15 | Albuquerque | 14. helmikuuta 2020 |
| 5 000 metrin juoksu | 14.48,75 | Boston | 11. helmikuuta 2022 |
Charles D. B. King

Charles D. B. King
Charles Dunbar Burgess King (12. maaliskuuta 1871 Monrovia – 1961) oli liberialainen poliitikko ja presidentti vuosina 1920–1930.
King oli True Whig -puolueen jäsen. Puolue oli vallassa yli vuosisadan 1878–1980.
King toimi alkuun ulkoministerinä, kunnes hänet valittiin presidentiksi 1920. Vuoden 1927 vaaleissa hän sai virallisen ilmoituksen mukaan 234 000 ääntä, kun Liberiassa oli tuolloin vain 15 000 rekisteröityä äänestäjää. Guinnessin ennätysten kirjassa Liberian vuoden 1927 presidentinvaalit on mainittu kaikkien aikojen suurimpana vaalihuijauksena.
Vaalit hävinnyt Thomas J. R. Faulkner syytti useita True Whig -puolueen johdon jäseniä urakkatyöläisten myymisestä orjiksi. Kansainliiton muodostaman brittiläisen asianajajan Cuthbert Christyn johtaman komission antaman selonteon mukaan Faulknerin syytökset osoittautuivat usein perustelluiksi. Selonteko nimesi useita valtion virkamiehiä, mukaan luettuna varapresidentti Allen N. Yancy. King ja Yancy erosivat seuranneen skandaalin vuoksi joulukuussa 1930.
Aiheesta muualla

Englanninkielinen elämäkerta (Arkistoitu – Internet Archive)
Charles Dana Gibson

Charles Dana Gibson
Gibsonin piirtämä Gibson Girl.
Charles Dana Gibson (14. syyskuuta 1867 Roxbury, Massachusetts – 23. joulukuuta 1944 New York) oli yhdysvaltalainen taiteilija ja kuvittaja, jonka tunnetuin luomus oli Gibson Girl, 1900-luvun alun kauniin ja itsenäisen amerikkalaisnaisen ihannoitu kuva.
Gibson opiskeli taidetta vuoden New Yorkin Art Students’ Leaguessa ja alkoi sen jälkeen tehdä kuvituksia Life-viikkolehteen. Gibsonin eleganteista piirroksista tuli nopeasti erittäin suosittuja, ja Gibsonin keveää ja sulavalinjaista piirrostyyliä aletiin jäljitellä laajalti. Hänen tunnusmerkikseen muodostuneiden Gibson girl -naisten esikuvana toimi hänen vaimonsa. Gibson teki kuvituksia myös laajalevikkiseen Collier’s Weekly -aikakauslehteen ja oli aikansa parhaiten palkattu kuvittaja. Hän kuvitti lisäksi kirjoja.
Gibson saavutti harvinaisen menestyksen erinomaisilla yhdysvaltalaisilla tyttötyypeillään, kuten "Gibson girls". Harjoitettuaan välillä muutamia vuosia muotokuvamaalausta hän jatkoi vuodesta 1906 kynällä ja tussilla piirtämistä. Hän loi taitavasti satiirisia kuvia aikansa amerikkalaisesta elämästä. Kokoelmina on ilmestynyt: The people of Dickens (1894), Drawings (1894), Pictures of people (1896) ja Gibson Calendar.
Aiheesta muualla

Kuvia tai muita tiedostoja aiheesta Charles Dana Gibson Wikimedia Commonsissa
Boko Haram

| Boko Haram |
| --- | --- |

Tyyppi:  islamistinen terroristijärjestö
Toiminta-alue:   Nigeria  Kamerun  Niger  Tšad
Jäsenet:  15 000–20 000
Johtaja:  Abubakar Shekau
Infobox OKNimi-testi OK: 
Boko Haram  (tunnetaan myös nimellä Islamilainen valtio Länsi-Afrikassa)  on nigerialainen islamistinen terroristijärjestö, joka pyrkii syrjäyttämään Nigerian hallinnon ja asettamaan voimaan islamilaisen šarialain maan pohjoisosiin. Se toimii myös naapurimaissa Tšadissa, Nigerissä ja Pohjois-Kamerunissa. Jäsenmääräksi on arvioitu 15 000–20 000.
Syntyneiden jännitteiden taustalta voi löytää paimentolaisten ja maanviljelijöiden välisen konfliktin, jota ilmastonmuutos on vauhdittanut. Kun Saharan autiomaan raja on liikkunut kohti etelää, islaminuskoa tunnustavat fulbepaimentolaiset ovat karjoineen vähitellen tunkeutuneet kristittyjen beromien ja muiden etnisten ryhmien viljelyalueille Nigerian keskiosissa. Ristiriita on saanut uskonsodan luonteen, koska paimentolaiset ovat pääosin muslimeja ja viljelijät enimmäkseen kristittyjä.
Etymologia

Nimi Boko Haram on muodostettu hausan kielen sanasta ”boko” (bōkò, ’väärä’), jota islamismissa käytetään varsinkin länsimaalaistyyppiseen koulutukseen viitattaessa, ja arabian kielen sanasta ”حَرَام” (ḥarām, ’kielletty’); tavallisesti se tulkitaan suomeksi ”Länsimainen koulutus on kiellettyä”. Järjestön virallinen nimi oli alun perin Jamā'atu Ahli is-Sunnah lid-Da'wati wal-Jihād (arab. جماعة أهل السنة للدعوة والجهاد‎, ’Profeetan opetuksille (sunna)  käännytystyöstä (da’wa) ja Jihadille omistautuneet’.  Abubakar Shekaun pyrittyä liittoutumaan Isisin kanssa järjestö sai uudeksi nimekseen Wilayat Gharb Afriqiya, jolla pyritään ilmentämään järjestön olevan Irakin ja Levantin islamilaisen valtion haara tai ”maakunta”.
Historia ja ideologia

Järjestö perustettiin vuonna 2002. Se aloitti sotilasoperaation islamilaisen valtion luomiseksi vuonna 2009 ja valloitti suuria alueita Koillis-Nigeriassa. Järjestö on sittemmin menettänyt suurimman osan hallitsemistaan alueista.
Boko Haramin mukaan muslimien ei ole sallittua osallistua mihinkään poliittiseen tai yhteiskunnalliseen toimintaan, joka on yhteydessä länsimaisuuteen. Siihen kuuluvat äänestäminen, länsimainen pukeutuminen ja maallinen koulutus. Järjestö vastustaa Nigerian valtiota, sillä se pitää sitä ei-uskovien johtamana. Järjestön perustaja Mohammed Yusuf on sanonut koulutuksen pilaavaan uskon Jumalaan. Suuri osa järjestön ideologiasta ja raakuudesta henkilöityy sen johtajaan Abubakar Shekauhun.